
Összefüggések az Entzia macrescens populációdinamikája és a víz fizikai- és kémiai paramétereinek váltakozása között

Kulcsszavak: Entzia macrescens, kontinentális környezet, sós mocsár, Erdélyi-medence

Az Entzia macrescens az egyedüli modern foraminifera faj, amely fellelhető az Erdélyi-medencében. Daday Jenő 1883-ban először azonosította a medencében ezt a fajt egy Déva melletti sós mocsárban. Később jelenlétét kimutatták a tordai és széki sós mocsarakban. Annak érdekében, hogy e taxon paleoökológiai jelentőségét tisztászhassuk havi rendszerességű mintagyűjtésbe kezdtünk a széki sós mócsárban, hogy feltárjuk az E. macrescens morfológiájának és populációjának mintázatát és az azt befolyásoló tényezőket.
A mintákat három eltérő élőhelyen (mintavételezési pont) havonta gyűjtjük be, és bengáli vörössel festjük és 70%-os etil alkohollal tartósítjuk. Vizsgálat előtt minden mintát egy 63 μm-es szita segítségével iszapoltuk le. Az iszapolási maradékból, amennyiben lehetséges volt mintánként 100 egyedet válogattunk ki véletlenszerűen és az egyes egyedeken morfometriai méréseket végeztünk. Annak érdekében, hogy párhuzamot tudjunk vonni a morfológiai paraméterek értékei és a környezet között, a mintavételezési pontoknál a következő vízparamétereket mértük meg minden egyes mintagyűjtéskor: pH, Redox potenciál, vezetőképesség, teljes oldott anyagtartalom, hőmérséklet.
A széki mocsárban élő E. macrescens populációjának dinamikája hűen türözi az egyes élőhelyeken bekövetkező változásokat a megfigyeléseink időléptékén.



